Politiet mener de har fundet flugtbilen fra røveriet mod Superbest på Kastetvej, en sølvgrå Mazda 626, som klokken 21.27 mandag aften blev fundet på Romdrupvej mellem Romdrup og Lillevorde. - Det kan være flugtbilen. Den har ramt to lygtepæle, inden bilen endte i grøften. Den eller de personer, der var i bilen, er løbet væk. Derfor vil vi gerne høre, hvis man har set noget mistænkeligt. Vi har allerede et par henvendelser siger Torben Asmussen, Lokalpolitiet Aalborg, Nordjyllands Politi til TV2/Nord.

Referat:
Politiet mener de har fundet flugtbilen fra røveriet mod Superbest i Aalborgs Vestby.